ຕອນບ່າຍວັນທີ 11 ມັງກອນນີ້, ທ່ານຫຼີເຄີ້ສຽງ ນາຍົກລັດຖະມົນຕີຈີນໄດ້ເຂົ້າຢ້ຽມຄຳນັບສົມເດັດໂນໂຣດົມ ສີຫາໂມນີເຈົ້າຊີວິດກຳປູເຈຍຢູ່ພະລາຊະວັງພະນົມເປັນປະເທດກຳປູເຈຍ.
ທ່ານຫຼີເຄີ້ສຽງກ່າວເນັ້ນວ່າ, ຈີນຈະສືບຕໍ່ສະໜັບສະໜູນຄວາມພະຍາຍາມຂອງກຳປູເຈຍເພື່ອພັດທະນາເສດຖະກິດ, ປັບປຸງຊີວິດການເປັນຢູ່ຂອງປະຊາຊົນໃຫ້ດີຂຶ້ນແລະຮັກສາຄວາມໝັ້ນທ່ຽງ, ແລະຍິນດີສືບຕໍ່ສະໜອງການຊ່ວຍເຫຼືອແກ່ກຳປູເຈຍຕາມຄວາມສາມາດຂອງຕົນ. ເຊື່ອວ່າການຂະຫຍາຍສາຍພົວພັນຄູ່ຮ່ວມມືຍຸດທະສາດຮອບດ້ານລະຫວ່າງຈີນ-ກຳປູເຈຍຈະສ້າງຜົນປະໂຫຍດຫຼາຍກວ່າເກົ່າໃຫ້ແກ່ປະຊາຊົນສອງປະເທດ.
ສົມເດັດໂນໂຮດົມ ສີຫາໂມນີ ກ່າວຂອບໃຈນຳການສະໜັບສະໜູນແລະການຊ່ວຍເຫຼືອຂອງຈີນຕໍ່ກຳປູເຈຍໃນດ້ານການພັດທະນາເສດຖະກິດສັງຄົມເປັນເວລາດົນນານ, ການທີ່ຢ້ຽມຢາມກຳປູເຈຍຂອງທ່ານຫຼີເຄີ້ສຽງໄດ້ປັບປຸງມິດຕະພາບທີ່ມີມູນເຊື້ອລະຫວ່າງສອງປະເທດ, ແລະລົງເລິກການຮ່ວມມືລະຫວ່າງສອງຝ່າຍໃນຂົງເຂດຕ່າງໆ, ຈະນັ້ນຈຶ່ງມີຄວາມໝາຍສຳຄັນທີ່ສຸດ. ປະຊາຊົນກຳປູເຈຍຈະບໍ່ລືມມິດຕະພາບຂອງປະຊາຊົນຈີນ, ແລະຢືນຢູ່ຄຽງຂ້າງກັບປະຊາຊົນຈີນຈົນເທົ່າໃດໆ. ຫວັງວ່າສາຍພົວພັນຄູ່ຮ່ວມມືຍຸດທະສາດຮອບດ້ານລະຫວ່າງສອງປະເທດຈະສາມາດຂະຫຍາຍຕົວໃຫ້ດີຂຶ້ນກວ່າເກົ່າ.